1999/392/EY: Komission päätös, tehty 31 päivänä toukokuuta 1999, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä ZA 1296 (mesotrioni), jodosulfuroni-metyyli-natriumin (AEF 115008), siltiofaamin (MON 65500) ja Gliocladium catenulatumin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1999) 1400) (ETA:n kannalta merkityksellinen teksti)



Virallinen lehti nro L 148 , 15/06/1999 s. 0044 - 0045



KOMISSION PÄÄTÖS, tehty 31 päivänä toukokuuta 1999, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä ZA 1296 (mesotrioni), jodosulfuroni-metyyli-natriumin (AEF 115008), siltiofaamin (MON 65500) ja Gliocladium catenulatumin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1999) 1400) (ETA:n kannalta merkityksellinen teksti) (1999/392/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 1999/1/EY(2), ja erityisesti sen 6 artiklan 3 kohdan, sekä katsoo, että (1) direktiivissä 91/414/ETY, jäljempänä "direktiivi", säädetään yhteisössä sallittujen, kasvinsuojeluaineisiin sisällytettävien tehoaineiden luettelon laatimisesta, (2) hakijat ovat toimittaneet neljää tehoainetta koskevat asiakirjat jäsenvaltioiden viranomaisille tehoaineiden sisällyttämiseksi direktiivin liitteeseen I, (3) Zeneca Agrochemicals toimitti tehoainetta ZA 1296:ta (mesotrioni) koskevan asiakirjan Yhdistyneen kuningaskunnan viranomaisille 23 päivänä huhtikuuta 1998, (4) Hoechst Schering Agrevo GmbH toimitti tehoainetta jodosulfuroni-metyyli-natriumia (AEF 115008) koskevan asiakirjan Saksan viranomaisille 14 päivänä joulukuuta 1998. (5) Monsanto Crop Protection toimitti tehoainetta siltiofaamia (MON 65500) koskevan asiakirjan Irlannin viranomaisille 14 päivänä joulukuuta 1998, (6) Kemira Agro Oy toimitti tehoainetta Gliocladium catenulatumia koskevan asiakirjan Suomen viranomaisille 19 päivänä toukokuuta 1998, (7) kyseiset viranomaiset ovat toimittaneet komissiolle tulokset asiakirjojen täydellisyyden ensimmäisestä tarkastelusta ottaen huomioon liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset; tämän jälkeen hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille, (8) ZA 1296:ta (mesotrioni), jodosulfuroni-metyyli-natriumia (AEF 115008), siltiofaamia (MON 65500) ja Gliocladium catenulatumia koskevat asiakirjat jätettiin pysyvän kasvinsuojelukomitean käsiteltäväksi 11 päivänä helmikuuta 1999, (9) direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttävänä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädettyjen tietovaatimusten mukaisesti, (10) tällainen vahvistaminen on tarpeen, jotta asiakirjan yksityiskohtaista tarkastelua voidaan jatkaa ja jäsenvaltioille voidaan antaa mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytysten mukaisesti ja erityisesti sen edellytyksen mukaisesti, joka koskee tehoaineen ja kasvinsuojeluaineen yksityiskohtaisen arvioinnin tekemistä direktiivin vaatimukset huomioon ottaen, (11) tämä päätös ei estä pyytämästä hakijalta lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, (12) jäsenvaltiot ja komissio ovat sopineet siitä, että Yhdistynyt kuningaskunta tarkastelee yksityiskohtaisesti ZA 1296:ta (mesotrioni) koskevaa asiakirjaa, Saksa jodosulfuroni-metyyli-natriumia (AEF 115008), Irlanti siltiofaamia (MON 65500) ja Suomi Gliocladium catenulatumia koskevaa asiakirjaa, (13) Yhdistynyt kuningaskunta, Saksa, Irlanti ja Suomi antavat komissiolle mahdollisimman pian ja viimeistään yhden vuoden kuluttua kertomuksen tutkimuksen lopputuloksista siten, että mukana on suositus tehoaineiden sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja (14) tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavat asiakirjat täyttävät periaatteessa direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädetyt tietovaatimukset, kun otetaan huomioon ehdotetut käyttöedellytykset: 1) Zeneca Agrochemicalsin komissiolle ja jäsenvaltioille toimittama, ZA 1296:n (mesotrioni) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 11 päivänä helmikuuta 1999. 2) Hoechst Schering Agrevo GmbH:n komissiolle ja jäsenvaltioille toimittama, jodosulfuroni-metyyli-natriumin (AEF 115008) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 11 päivänä helmikuuta 1999. 3) Monsanto Crop Protectionin komissiolle ja jäsenvaltioille toimittama, siltiofaamin (MON 65500) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 11 päivänä helmikuuta 1999. 4) Kemira Agro Oy:n komissiolle ja jäsenvaltioille toimittama, Gliocladium catenulatumin sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 11 päivänä helmikuuta 1999. 2 artikla Tämä päätös on osoitettu kaikille jäsenvaltioille. Tehty Brysselissä 31 päivänä toukokuuta 1999. Komission puolesta Franz FISCHLER Komission jäsen (1) EYVL L 230, 19.8.1991, s. 1. (2) EYVL L 21, 28.1.1999, s. 21.